USR, atac la Klaus Iohannis: "A permis acțiunile haotice ale lui Cîțu dar nu se grăbește să organizeze consultări".
USR PLUS îl îndeamnă pe preşedintele Klaus Iohannis să nu tragă de timp şi să medieze criza politică. Reacţia vine după ieşirea publică a şefului statului, în care a anunţat că va convoca partidele la consultări abia săptămâna viitoare. Klaus Iohannis va convoca partidele la consultări abia săptămâna viitoare.
Biroul Naţional al USR a luat act "cu neplăcută surprindere" de faptul că preşedintele Klaus Iohannis "a permis acţiunile pripite, haotice şi prost concepute ale fostului premier Florin Cîţu, prin care a scos USR de la guvernare", dar nu se grăbeşte să organizeze consultări cu partidele."Este evident că organizarea rapidă a consultărilor şi desemnarea unui premier capabil să creeze o majoritate sunt singura modalitate de a rezolva rapid această criză politică. Acesta nu poate fi Florin Cîţu, care tocmai a demonstrat că e capabil să creeze o majoritate în Parlament, însă împotriva sa, nu pentru un guvern funcţional", transmite USR.Formaţiunea îl îndeamnă pe Iohannis să nu tragă de timp şi să medieze politic această criză.Klaus Iohannis va convoca partidele la consultări abia săptămâna viitoare, pentru a le da timp să se întrunească şi să găsească "abordări mature".